2011 var året, hvor AaB med nød og næppe klarede at holde sig i landets bedste liga. Men det har også været året, hvor tilskuerne for alvor har støttet op om regionens eneste hold i Superligaen. Derfor siger klubben sportschef Lynge Jakobsen nu tak til tilskuerne. - Vi kan ikke sige nok tak for den støtte, som vi har fået. Ikke alene i foråret, hvor vi havde brug for den, men også at den har fortsat ind i den nye sæson, siger han til klubbens hjemmeside. AaB's tilskuergennemsnit har ligget på omkring 8.700, hvilket er væsentligt mere end året før. - Det har været rigtig vigtigt for spillerne, og det har været rigtig vigtigt for klubben, at vi har mærket den opbakning. Jeg håber, den også fortsætter i 2012, siger Lynge Jakobsen.

Referat:
Det har været et svingende år for AaB's superligahold. Alligevel har tilskuerne støttet op om holdet.